Okirat száma: 6400-4/2019.

Megszüntető okirat

**Az államháztartásról szóló 2011. évi CXCV. törvény 11. § (7) bekezdése alapján a Szombathely Megyei Jogú Város Közterület-felügyelet megszüntető okiratát a következők szerint adom ki:**

1. **A megszűnő költségvetési szerv
megnevezése, székhelye, törzskönyvi azonosító száma**
	1. A megszűnő költségvetési szerv megnevezése: Szombathely Megyei Jogú Város Közterület-felügyelet
	2. A megszűnő költségvetési szerv székhelye: 9700 Szombathely, Ady Endre tér 40.
	3. A megszűnő költségvetési szerv törzskönyvi azonosító száma: 573733
	4. A megszűnő költségvetési szerv adószáma: 15573739-1-18
2. **A költségvetési szerv megszüntetésének körülményei**
	1. A költségvetési szerv megszűnésének dátuma: 2019. december 31.
	2. A költségvetési szerv megszüntetéséről döntést hozó szerv
		1. megnevezése: Szombathely Megyei Jogú Város Önkormányzata
		2. székhelye: 9700 Szombathely, Kossuth Lajos utca 1-3.
	3. A költségvetési szerv megszüntetésének módja: jogutóddal történő megszűnés - beolvadás
	4. A költségvetési szerv megszüntetésének oka: A közterület-felügyeletről szóló 1999. évi LXIII. törvény 1. § (2) bekezdése alapján Szombathely Megyei Jogú Város Közgyűlése …/2019. (XI.28.) Kgy. számú határozatával úgy döntött, hogy a közterület-felügyeletet a polgármesteri hivatal belső szervezeti egységeként kívánja létrehozni.
	5. A jogutód költségvetési szerv

|  |  |  |
| --- | --- | --- |
|  | megnevezése | székhelye |
| 1 | Szombathely Megyei Jogú Város Polgármesteri Hivatala | 9700 Szombathely, Kossuth Lajos utca 1-3. |

* 1. A megszűnő költségvetési szerv által ellátott közfeladat(ok) jövőbeni ellátásának módja: Szombathely Megyei Jogú Város Közterület-felügyelet által ellátott közfeladatokat 2020. január 1. napjától Szombathely Megyei Jogú Város Polgármesteri Hivatala Hatósági Osztályán belül a Közterület-felügyelet mint belső szervezeti egység látja el.
1. **A költségvetési szerv megszüntetésével összefüggő átmeneti rendelkezések**
	1. A kötelezettségvállalás rendje
		1. A megszűnő költségvetési szerv által vállalható kötelezettségek köre és mértéke: a Közterület-felügyelet működésére biztosított költségvetési előirányzat mértékéig a kötelezettségvállalás rendjére vonatkozó szabályok szerint
		2. A megszűnő költségvetési szerv általi kötelezettségvállalások határideje: 2019. december 31.
	2. Jogutódlással és feladatátadással összefüggő egyéb intézkedések: A munkáltató személyében történő jogutódlás bekövetkezésével az annak időpontjában fennálló jogviszonyból származó jogok és kötelességek a jogutódlás időpontjában a jogelőd Közterület-felügyeletről a jogutód Polgármesteri Hivatalra szállnak át. A megszűnő költségvetési szervet – vagyonnal kapcsolatos, illetve egyéb jogviszonyai alapján – megillető jogok és terhelő kötelezettségek átszállnak a jogutód költségvetési szervre.

Kelt: Szombathely, 2019.

P.H.

Dr. Nemény András

polgármester